CELEX: 62012CN0253
Language: fi
Date: 2012-05-24 00:00:00
Title: Asia C-253/12: Ennakkoratkaisupyyntö, jonka Nejvyšší správní soud (Tšekin tasavalta) on esittänyt 24.5.2012 — J. S. v. Česká správa sociálního zabezpečení

8.9.2012   
            
            
               FI
            
            
               Euroopan unionin virallinen lehti
            
            
               C 273/2
            
         Ennakkoratkaisupyyntö, jonka Nejvyšší správní soud (Tšekin tasavalta) on esittänyt 24.5.2012 — J. S. v. Česká správa sociálního zabezpečení
   (Asia C-253/12)
   2012/C 273/02
   Oikeudenkäyntikieli: tšekki
   
      Ennakkoratkaisua pyytänyt tuomioistuin
   
   Nejvyšší správní soud
   
      Pääasian asianosaiset
   
   
      Valittaja: J. S.
   
      Vastapuoli: Česká správa sociálního zabezpečení (Tšekin sosiaaliturvahallinto)
   
      Ennakkoratkaisukysymykset
   
   
               1)
            
            
               Jätetäänkö sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä 14.6.1971 annetussa neuvoston asetuksessa (ETY) N:o 1408/71 (1) (sosiaaliturvajärjestelmien yhteensovittamisesta 29.4.2004 annetussa Euroopan parlamentin ja neuvoston asetuksessa (EY) N:o 883/2004) (2) sen henkilöllisen soveltamisalan ulkopuolelle Tšekin tasavallan kansalainen, johon käsiteltävän asian kaltaisissa olosuhteissa sovellettiin ennen 1.1.1993 entisen valtion (Tšekin ja Slovakian liittotasavallan) eläkevakuutuslainsäädäntöä ja jonka täyttyneitä eläkevakuutuskausia pidetään asetuksen (ETY) N:o 1408/71 liitteessä III (asetuksen (EY) N:o 883/2004 liitteessä II) mainitun, sosiaaliturvasta 29.10.1992 tehdyn Tšekin tasavallan ja Slovakian tasavallan sopimuksen 20 artiklan mukaan Slovakian tasavallassa täytettyinä vakuutuskausina ja samanaikaisesti Ústavní soudin (Tšekin tasavallan perustuslakituomioistuimen) vahvistamien kansallisten sääntöjen mukaan Tšekin tasavallassa täyttyneinä vakuutuskausina?
               Jos ensimmäiseen kysymykseen vastataan kieltävästi:
            
         
               2)
            
            
               Onko Euroopan unionin toiminnasta tehdyn sopimuksen 18 artikla, luettuna yhdessä Euroopan unionista tehdyn sopimuksen 4 artiklan 2 kohdan ja neuvoston asetuksen (ETY) N:o 1408/71 3 artiklan 1 kohdan (tai Euroopan parlamentin ja neuvoston asetuksen (EY) N:o 883/2004 4 artiklan) kanssa, esteenä sille, että käsiteltävän asian kaltaisissa olosuhteissa Tšekin tasavallan viranomaiset myöntävät erityiskohtelun (täydentävän vanhuusetuuden, jos sosiaaliturvasta 29.10.1992 tehdyn Tšekin tasavallan ja Slovakian tasavallan sopimuksen 20 artiklan ja neuvoston asetuksen (ETY) N:o 1408/71 (asetuksen N:o 883/2004) nojalla myönnetyn vanhuusetuuden määrä on pienempi kuin se määrä, joka olisi saatu, jos eläke olisi laskettu Tšekin tasavallan lainsäädännön perusteella) ainoastaan Tšekin tasavallan kansalaisille, jos kansallisen identiteetin osana pidettävä perusoikeus vanhuudenturvaan, sellaisena kuin Ústavní soud on sitä tulkinnut erityisesti entisessä Tšekin ja Slovakian liittotasavallassa täyttyneiden eläkevakuutuskausien yhteydessä, johtaa tällaiseen erityiskohteluun ja jos tällainen erityiskohtelu ei heikennä työntekijöiden oikeutta vapaaseen liikkuvuuteen unionin perusoikeutena, sellaisessa tilanteessa, jossa samanlaisen kohtelun myöntäminen kaikille muille unionin jäsenvaltioiden kansalaisille, joille on myös kertynyt vastaavia eläkevakuutuskausia entisessä Tšekin ja Slovakian liittotasavallassa, vaarantaisi merkittävästi Tšekin tasavallan eläkevakuutusjärjestelmän rahoituksen vakaudelle?
               Jos toiseen kysymykseen vastataan myöntävästi:
            
         
               3)
            
            
               Onko Euroopan unionin oikeus esteenä sille, että kansallista tuomioistuinta, joka on ylin hallintotuomioistuin kyseisessä valtiossa ja jonka päätökseen ei voida hakea muutosta, sitoo kansallisen oikeuden nojalla Ústavní soudin (Tšekin tasavallan perustuslakituomioistuimen) esittämä oikeudellinen arviointi, jos kyseinen arviointi osoittautuu olevan ristiriidassa unionin oikeuden kanssa, sellaisena kuin Euroopan unionin tuomioistuin on sitä tulkinnut?
            
         
      (1)  EYVL L 149, s. 2.
   
      (2)  EUVL L 166, s. 1.